
MJERE CIVILNE ZAŠTITE OD POPLAVA
Područje Općine Crnac spada u nadležnost VGI Karašica - Vučica.  

Na području Općine nalaze se slijedeći vodotoci
· Rijeka Karašica
· Rijeka Klokočevac
· Rijeka Skakavac
· Rijeka Pištanac
· Nova Rijeka
· Donja Vočinska (Vočinska rijeka)

Također, na području općine nalaze se razgranata kanalska mreža u koju spadaju:
· Donja Branjinska
· Crnac-Suha Mlaka
· Paušinci-Breštanovci I
· Paušinci-Breštanovci II
· Rašnjača I


Rijeka Karašica- je vodotok koji se proteže dijelom sjevernog područja općine u dužini nešto većoj od 2 km. Prilikom velikih voda i izlijevanja iz korita, plavi uglavnom polja i šume, te županijsku cestu ŽC 4030 Crnac-Podravska Moslavina. Poplave rijeke Karašice ne predstavljaju opasnost za stanovništvo niti gospodarske ili stambene objekte općine Crnac već nanose štete na šumskim i poljoprivrednim površinama.

Rijeka Klokočevac- je vodotok koji prolazi sredinom područja općine u dužini oko 10 km. Dolazi sa područja Čačinaca, ulazi na područje općine iz smjera jugozapada (na području Skakavca) te se proteže u smjeru istoka, gdje na području Radovca izlazi iz općine i ulijeva se u Karašicu. Velike vode Klokočevca predstavljaju problem za područje općine Crnac obzirom da prilikom izlijevanja dolazi do plavljenja polja i poljskih kanala, ali i ugrožavanja naselja Crnac. Također dolazi do zamućenja i onečišćenja bunara te plavljenja županijske prometnice ŽC 4030 i lokalne ceste LC 40060.  Most na županijskoj cesti ne plavi. Visina vode na poplavljenom području kreće se oko 20-tak cm.

Rijeka Skakavac-je vodotok koji prolazi gotovo paralelno sa rijekom Klokočevac prolazeći kroz naselje Crnac. Napajaju ga vode Klokočevca. Plavi dio naselja Crnac, točnije Radićevu ulicu (ugroženo cca. 10–tak stambenih objekata) i polja uz vodotok no manjim intenzitetom od Klokočevca.

Rijeka Pištanac-je vodotok koji dolazi iz pravca općine Zdenci i prolazi rubnim jugoistočnim dijelom općine. Prilikom izlijevanja iz korita dolazi do eventualnog plavljenja 10-tak kuća u Starom Petrovom Polju te lokalne prometnice LC 40066 Staro Petrovo Polje – Gutmanovci.[footnoteRef:1] Također uzrokuje zamučivanje i onečišćenje bunara što predstavlja problem za lokalno stanovništvo obzirom da u Starom Petrovom Polju nema vodovoda te snabdijevanje vodom ovisi o bunarima. [1:  Izvor podataka: Upravni odjel općine Crnac] 


Nova Rijeka-je vodotok koji prolazi jugozapadnim i južnim područjem općine Crnac. Pune ga vode Klokočevca koje se ustavom preusmjeravaju u Novu rijeku. Prilikom velikog vodostaja plavi poljoprivredne površine te županijsku prometnicu ŽC 4057 Crnac -Veliki Rastovac. Plavljenja su cca 40 cm te zaustavljaju promet na navedenoj prometnici, no ista ima alternativni pravac te samim time nema stanovništva koje bi bilo ugroženo i nedostupno uslijed poplava Nove rijeke. Ne plavi naselja[footnoteRef:2] [2:  Izvor podataka:Hrvatske vode i Upravni odjel općine Crnac] 


Donja Vočinka (Vočinska rijeka)- je vodotok koji prolazi graničnim dijelom općine Crnac i općine Čađavica. Prilikom izlijevanja plavi prvenstveno polja i poljoprivredne površine te farmu tovnih svinja „Nelin dvor“.


Poplave na području Općine Crnac nastaju uslijed izrazito nepovoljnih vremenskih prilika (obilne kiše i topljenje snijega) koje mogu dovesti do aktiviranja klizišta velikih razmjera kao i velikih šteta na nerazvrstanim i županijskim cestama, stambenim i gospodarskim objektima, poljoprivrednim zemljištima te komunalnoj infrastrukturi. Taj scenarij je u prošlosti doveo do znatno otežanog normalnog prometovanja kao i obavljanja normalnih gospodarskih i životnih aktivnosti stanovništva.

[bookmark: _Toc521570957][bookmark: _Toc252243]Pregled zadaća, nositelja, operativnih postupaka, kapaciteta i operativnog doprinosa – poplave
	RED. BR.
	ZADAĆA (MJERA CZ)
	OPERATIVNI POSTUPCI, KAPACITETI I OPERATIVNI DOPRINOS OPĆINE CRNAC
	IZVRŠITELJI

	1.
	Organizacija provođenja obveza iz Državnog plana obrane od poplava (način suradnje s kapacitetima Hrvatskih voda) i Provedbenog plana obrane od poplava
	Hrvatske vode aktiviraju vlastite snage sukladno operativnim planovima na način da aktiviraju certificirano poduzeće s strojevima i opremom.
Stožer civilne zaštite uvodi dežurstvo i nalaže aktivnosti na provedbi mjera obrane od poplava, na područjima svoje nadležnosti na inicijativu rukovoditelja obrane od poplava.
Stožer civilne zaštite  održava stalnu vezu s rukovoditeljem obrane od poplava Hrvatskih voda mobilnom i fiksnom telefonijom direktno ili putem Centra 112.
	· Hrvatske vode VGI Karašica - Vučica 

	2.
	Organizacija i pregled obveza sudionika i operativnih snaga sustava civilne zaštite koji se trebaju uključiti u obranu od poplava
	Stožer civilne zaštite uvodi dežurstvo i nalaže aktivnosti na provedbi mjera obrane od poplava.
Općinski načelnik poziva djelatnike Općine za pružanje administrativne i druge pomoći za potrebe zaštite i spašavanja.
	· Stožer civilne zaštite 
· Popis djelatnika Općine 

	
	
	Uzbunjivanje stanovništva provodit će se vatrogasnim sirenama.
Za uzbunjivanje stanovništva zadužen je zapovjednik dobrovoljnog  vatrogasnog društva.
	· Dobrovoljna vatrogasna društva


	
	
	Uklanjanje naplavina, spašavanje ljudi iz poplavnog područja obavljat će dobrovoljna vatrogasna društva (ispumpavanje vode, uklanjanje naplavina, spašavanje ljudi i imovine i sl.). U svrhu pravovremenog izvršenja radnji na obrani od poplava a prema veličini i intenzitetu porasta vodostaja, poduzimaju se i odgovarajuće mjere angažiranja potrebne radne snage, prijevoznih sredstava i sl. (nakon povlačenja voda-prestanak poplava- formiraju stručno povjerenstvo za procjenu šteta na područjima svoje nadležnosti druge aktivnosti (asanacija i sl.)
	· Dobrovoljna vatrogasna društva  
· Policijska uprava Virovitičko - podravska – Policijska postaja  Orahovica  
· vlasnici kritične infrastrukture (vodoopskrba, elektroopskrba, plinoopskrba, telekomunikacije, promet)
· HGSS –stanica Orahovica 

	3.
	Načela za zaštitu ugroženih objekata kritične infrastrukture i obveze vlasnika kritične infrastrukture
	Vlasnici kritične infrastrukture
	· vlasnici kritične infrastrukture

	
	
	Uspostava opskrbe električnom energijom 
	· HEP ODS „Elektroslavonija“

	
	
	Redovna opskrba vodom
	· Komunalnog poduzeća Papuk d.o.o. Orahovica 

	
	
	Popravak telefonske infrastrukture (područne centrale, mjesne centrale, repetitori, stupovi nadzemne telefonske mreže)
	· Hrvatski telekom d.d. 


	
	
	Popravak prometnica
	· Županijska uprava za ceste VPŽ  

	4.
	Organizacija pružanja drugih mjera civilne zaštite tijekom reagiranja sustava civilne zaštite u poplavama (uključujući evakuaciju i zbrinjavanje)
	Pružanje prve medicinske pomoći unesrećenima
	· Zavod za hitnu medicinu VPŽ – ispostava Orahovica
· Dom zdravlja VPŽ – ispostava Orahovica
· HGSS – Stanica Orahovica 

	
	
	Stožer prikuplja informacije o stoci i domaćim životinjama koje su bez nadzora.
Načelnik stožera zatražiti će se podatke od povjerenika civilne zaštite i koordinatora na lokaciji.
Nadležnost za:
· praćenje stanja i provođenje aktivnosti na sprječavanju nastanka ili širenja zaraznih bolesti;
· nadzor nad prometom i distribucijom namirnica životinjskog porijekla
· prikupljanje i zbrinjavanje životinja; liječenje, klanje ili eutanazija životinja;
i druge provedbene aktivnosti imaju veterinarske organizacije koje djeluju na prostoru Općine.
	· Koordinatori na lokaciji 
· Veterinarska stanica Slatina d.o.o. – ambulanta Orahovica
· Udruge građana 

	
	
	Pružanje psihološke potpore
	· Centar za socijalnu skrb Slatina 

	
	
	Opskrba sanitetskim materijalom i opremom
	· Dom zdravlja VPŽ – ispostava Orahovica 

	
	
	Upotreba raspoloživih materijalno -tehničkih sredstava za zaštitu od poplava
U zaštiti od poplava koristit će se materijalno tehnička sredstva:
· sredstva i oprema DVD – a sa područja Općine i po potrebi JVP Slatina
·  licencirano poduzeća Hrvatskih voda (poduzeća čiji su djelatnici osposobljeni za radove sa strojevima na rijekama, akumulacionim jezerima 
· strojevi i oprema građevinskih poduzeća strojevi i oprema građana - obrtnika (priručna sredstva i sl.).
	· Dobrovoljna vatrogasna društva  
· JVP Grada Slatina 
· Pravne osobe od interesa za sustav civilne zaštite 


	
	
	Organizacija provođenja asanacije
Provođenje asanacije terena provoditi će komunalne tvrtke, pravne osobe s građevinskom mehanizacijom, vatrogasne snage, povjerenici civilne zaštite, vlasnici kritične infrastrukture, vlasnici objekata, stanovništvo a po potrebi i ostale snage civilne zaštite
	· Dobrovoljna vatrogasna društva 
· HEP ODS d.o.o. „Elektroslavonija“ 
· Hrvatski telekom 
· Postrojba civilne zaštite 
· Povjerenici civilne zaštite i njihovi zamjenici 
· strojevi i oprema građevinskih poduzeća 

	
	
	Organizacija provođenja evakuacije:
Općinski načelnik uz konzultaciju sa Stožerom civilne zaštite donosi Odluku o provođenju evakuacije stanovništva, materijalnih dobara i životinja s određenog područja ovisno o događaju. Odluka se prenosi sredstvima javnog ili sredstvima lokalnog priopćavanja, a može se prenijeti i sustavima za uzbunjivanje, davanjem znaka nadolazeća opasnost i govornim informacijama. Također Odluka se može prenijeti i putem povjerenika civilne zaštite za određeno područje ili dijelove naselja odnosno za područje pojedinog mjesnog odbora. Paralelno s dostavom obavijesti o provođenju evakuacije, pokreće se aktiviranje sustava evakuacije od općinskog načelnika ili načelnika Stožera civilne zaštite i pravne osobe s prometnim sredstvima za prijevoz stanovništva kao i PU Virovitičko – podravska (PP Orahovica) poradi reguliranja prometa i osiguranja provođenja evakuacije te zaštite imovine osoba koje su napustile područje. Evakuacija/samoevakuacija stanovništva započinje nakon utvrđene opasnosti i zapovijedi za evakuaciju od općinskog načelnika. Evakuacija stanovništva provodit će se uglavnom osobnim vozilima građana. Za početak provođenja evakuacije angažirati će se povjerenici civilne zaštite. Nakon mobilizacije, provođenje evakuacije izvršit će dobrovoljno vatrogasno društvo i prijevoznici. 
Prihvat i smještaj ugroženog stanovništva vršit će se u objektima za zbrinjavanje.  Ekipe za prihvat ugroženog stanovništva  čine ekipe za prihvat stanovništva na navedenim lokacijama. Pravce evakuacije zavisno od nastale situacije ugroženog područja odredit će Stožer u suradnji s PP Orahovica i povjerenicima civilne zaštite 
	· Stožer civilne zaštite 
· Povjerenici  civilne zaštite
· Dobrovoljna vatrogasna društva 
· Pravne osobe s prijevoznim sredstvima 
· Ekipe za prihvat ugroženog stanovništva 

	
	
	U zbrinjavanju ugroženog i stradalog stanovništva angažirat će se:
· redovne zdravstvene institucije i ustanove 
· Gradsko društvo Crvenog križa Orahovica 
· Ekipe za prihvat ugroženog stanovništva 
Potrebnu hranu, prijevoz i ostalo osigurat će stručne službe Općine. 
Ekipe za prihvat ugroženog stanovništva i Gradsko društvo Crvenog križa Orahovica uz pomoć udruge građana organiziraju razmještaj u objektima namijenjenim za smještaj evakuiranog stanovništva, organiziraju postavljanje ležajeva, uređenje prostora, određuju dežurne osobe, organiziraju dobavu hrane i vode za piće. Centar za socijalnu skrb Slatina uspostavlja usku suradnju u provedbi navedenih zadaća s organizacijom Crvenog križa u materijalnom i drugom osiguranju potreba osoba koje podliježu zbrinjavanju.
Timovi opće medicine pružaju psiho-socijalnu i zdravstvenu njegu osobama na zbrinjavanju i upućuju prema potrebi u specijalizirane zdravstvene ustanove.
Udruge - pomažu u zadovoljavanju potreba osoba na zbrinjavanju, pripremanju hrane, opsluživanju te organizaciji društvenog života u objektima.
Dobrovoljna vatrogasna društva sudjeluju u dobavi potrebnih količina pitke i tehničke vode, prijenosu bolesnih osoba u transportna sredstva, prijevozu i drugo.
Pregled mogućih lokacija za podizanje šatorskih i drugih privremenih naselja
· zelene površine na području Općine (blizina mogućih priključaka na infrastrukturu).
Za pružanje prve medicinske pomoći na području Općine pobrinut će se Zavod za hitinu medicinu VPŽ, Gradsko društvo Crvenog križa Orahovica, Hrvatska Gorska služba spašavanja – Stanica Orahovica, Centar za socijalnu skrb Slatina.
Nositelj veterinarskog zbrinjavanja na području Općine je Veterinarska stanica Slatina d.o.o.  – ambulanta Orahovica.
Smještaj stoke vršit će vlasnici stoke uz koordinaciju povjerenika za civilnu zaštitu i Stožera civilne zaštite. Stočna hrana uskladištit će se u privatna domaćinstva prema raspoloživim kapacitetima. 
	· Gradsko društvo Crvenog križa Orahovica 
· Ekipe za prihvat ugroženog stanovništva 
· Općina Crnac 
· Centar za socijalnu skrb Slatina 
· Dobrovoljna vatrogasna društva 
· HGSS – Stanica Orahovica 
· Veterinarska stanica Slatina d.o.o. (Ambulanta Orahovica)

	5.
	Reguliranje prometa i osiguranja za vrijeme intervencija
	Za ocjenu stanja i funkcionalnosti prometa i komunikacijskih sustava i objekata zadužena je PU Virovitičko - podravska - PP Orahovica, Županijska uprava za ceste VPŽ, Stožer definira prioritete u sanaciji prometnica
	· [bookmark: _Toc521570958][bookmark: _Toc521571059]Policijska uprava Virovitičko - podravska - PP Orahovica
· Županijska uprava za ceste VPŽ 

	
	
	Donošenje odluka o zabrani cestovnog  prometa poradi zaštite sigurnosti na pogođenom području u nadležnosti je PU Virovitičko - podravska - PP Orahovica
	· 

	
	
	Uspostavu alternativnih prometnih pravaca provodi PU Virovitičko - podravska - PP Orahovica
	· 

	
	
	Osiguravanje područja intervencija provodi PU Virovitičko - podravska - PP Orahovica
	

	
	
	Nadzor i čuvanje ugroženog područja
	

	
	
	Osiguranje telekomunikacijskih veza korisnika s prednošću uporabe 
	· Hrvatski telekom d.d. 

	1. 
	
	Vlasnici objekata, stanovništvo a po potrebi i ostale snage civilne zaštite
	

	6.
	Troškovi angažiranih pravnih osoba i redovnih službi
	Troškovi aktiviranja snaga civilne zaštite koje su u ingerenciji Općine snosi Općina. 
	· Prikaz troškova koji snaša Općina 



